
	讗讬谉 讛诪讚讜诪注 讞讜讝专 讜诪讚诪注 讗诇讗 诇驻讬 讞砖讘讜谉. 讻讚诪驻专砖 讘讙诪专讗 讻讙讜谉 住讗讛 砖诇 转专讜诪讛 砖谞驻诇讛 诇驻讞讜转 诪诪讗讛 砖诇 讞讜诇讬谉 讜谞讚诪注讜 讜谞驻诇 诪谉 讛诪讚讜诪注 诇诪拽讜诐 讗讞专 讚讗讬谞讛 诪讚诪注转 讛砖谞讬讛 讗诇讗 诇驻讬 讞砖讘讜谉 转专讜诪讛 砖讘讛 讜讗诐 讬砖 讘砖谞讬讛 砖讬注讜专 讻讚讬 诇讘讟诇 砖讬注讜专 诪谉 讛转专讜诪讛 砖谞驻诇 讘讛 讘讟讬诇讛 讗注''讙 讚讗讬谉 讘专讗砖讜谞讛 讻讚讬 诇讘讟诇 砖讬注讜专 讛转专讜诪讛 砖谞驻诇 讘讛 讜讛讬讬谞讜 讻讞讻诪讬诐 讚讙诪专讗 讜诇讗 讻讚讘专讬 专' 讗诇讬注讝专 讚讗诪专 诪讚诪注 讻转专讜诪讛 讜讛讜讗 讛讚讬谉 讚诪诇转讗 讚专讘讬 讗诇讬注讝专 讛讜讬讗 讗驻讬诇讜 讗诐 讬砖 (讘砖谞讬讛) 诪讗讛 讻讚讬 诇讘讟诇 诪讛 砖谞驻诇 讘讛 讻讬讜谉 讚诇讗 注诇转讛 讗讞转 诪讛谉 拽讜讚诐 砖谞驻诇 讘砖谞讬讛 讜爪专讬讱 诇讛注诇讜转 诪驻谞讬 讙讝诇 讛砖讘讟: 讜讗讬谉 讛诪讞讜诪抓 讞讜讝专 讜诪讞诪抓 讗诇讗 诇驻讬 讞砖讘讜谉. 驻专砖''讬 注讬住讛 砖诇 讞讜诇讬谉 砖谞转讞诪爪讛 讘砖讗讜专 砖诇 转专讜诪讛 讻讜诇讛 讗住讜专讛 讜讗诐 谞驻诇 诪讗讜转讛 注讬住讛 诇转讜讱 注讬住讛 讗讞专转 砖诇 讞讜诇讬谉 讜讞诪爪转讛 讗讬谞讛 讗讜住专转讛 讗诇讗 诇驻讬 讞砖讘讜谉 砖讗讜专 讛转专讜诪讛 砖诪注讜专讘 讘讛 讻诇讜诪专 砖讗诐 谞驻诇 讘注讬住讛 讗讞专讜谞讛 诪谉 讛专讗砖讜谞讛 砖讬注讜专 讙讚讜诇 讻诇 讻讱 砖讬讛讗 讘讜 诪砖讗讜专 砖诇 转专讜诪讛 砖谞转讞诪爪讛 诪诪谞讜 讻讚讬 诇讞诪抓 讛讗讞专讜谞讛 讗住讜专讛 讗祝 讛讗讞专讜谞讛 讜讗诐 讘讬谉 讛讻诇 诪讛 砖谞驻诇 诪谉 讛专讗砖讜谞讛 诇转讜讱 讛讗讞专讜谞讛 讗讬谉 讘讜 讗诇讗 讻讚讬 诇讞诪抓 讛讗讞专讜谞讛 诪讜转专转 讛讗讞专讜谞讛 讻讬讜谉 砖诇讗 谞驻诇 诪谉 讛转专讜诪讛 讻讚讬 诇讞诪抓 注讻''诇 专砖''讬 讜诇讗 谞专讗讛 讚讗诐 讻谉 讻讬 讗诪专 讘讙诪专讗 注诇讛 [讚诇讗] 讻专讘讬 讗诇讬注讝专 讚转谞谉 砖讗讜专 砖诇 讞讜诇讬谉 讜砖诇 转专讜诪讛 讻讜' 诇诪讛 爪专讬讱 诇讗转讜讬讬 讚诇讗 讻专讘讬 讗诇讬注讝专 [诪诪转谞讬' 讚砖讗讜专] 讗诇讗 诪讛讛讬讗 诪砖谞讛 砖讛讘讬讗 讙讘讬 诪讚讜诪注 讚诪讬谞讛 诪爪讬 诇讗讜讻讜讞讬 砖驻讬专 讚诇讗 讻专' 讗诇讬注讝专 诇讻谉 谞专讗讛 诇驻专砖 讻讙讜谉 讻讝讬转 砖讗讜专 砖诇 转专讜诪讛 讜讻讝讬转 砖讗讜专 砖诇 讞讜诇讬谉 砖谞讬讛诐 讘注讬谉 讜谞驻诇讜 诇转讜讱 注讬住讛 砖诇 讞讜诇讬谉 讜讞讬诪爪讜 讜讗讬谉 讘讻诇 讗讞讚 诇讘讚讛 讻讚讬 诇讞诪抓 讚讗讬谞讛 讗住讜专讛 讜讛讬讬谞讜 诇驻讬 讞砖讘讜谉 讻讚讬 诇讞诪抓 讘砖讗讜专 砖诇 转专讜诪讛 诇讘讚讛 讜讝讛讜 诪诪砖 讻讬 讛讛讬讗 诪砖谞讛 讚诪讬讬转讬 注诇讛 讘讙诪专讗 讜讞讻诪讬诐 讗讜诪专讬诐 讻讜' 讚住讘专 讝讛 讜讝讛 讙讜专诐 讗住讜专: 讜讗讬谉 讛诪讬诐 砖讗讜讘讬谉 驻讜住诇讬谉 讗转 讛诪拽讜讛 讗诇讗 诇驻讬 讞砖讘讜谉 [讜讻讜'] 专讘讬 讗诇讬注讝专 讘谉 讬注拽讘 讛讬讗 讚转谞谉 讻讜'. 砖讛砖讗讬讘讛 诪讟讛专转 讘专讘讬讬讛 讜讘讛诪砖讻讛 讜讛讬讬谞讜 诇驻讬 讞砖讘讜谉 砖讗讬谉 讛砖讗讜讘讬谉 驻讜住诇讬谉 讗诇讗 讗诐 讻谉 讬砖 讘讛谉 讻讛讻砖专讬诐 讚讛讬讬谞讜 讻' 住讗讛 诪谉 讛砖讗讜讘讬谉 讜讻' 住讗讛 诪谉 讛讻砖专讬诐 讗讘诇 讗诐 诇讗 讛诪砖讬讱 诪谉 讛砖讗讜讘讬谉 讻讬 讗诐 转砖注讛 注砖专 诇转讜讱 讻''讗 讛讻砖专讬诐 讻砖专: 讗诇讗 讗诪专 专讘 驻驻讗 诇驻讬 讞砖讘讜谉 讛讻诇讬诐 讻诇讜诪专 砖谞驻诇 讘砖诇砖讛 讻诇讬诐 讻谞讙讚 讞砖讘讜谉 讛诇讜讙讬谉 讜讬讜住祝 讘谉 讞讜谞讬 讛讬讗 讜诇驻讬 讝讛 专讘谞谉 诇拽讜诇讗 驻诇讬讙讬 讜讛讗 讚讻讬 讗转讬 专讘讬谉 专讘谞谉 讛讬讗 讜诪转谞讬转讬谉 诇讗讜 讘讛讻讬 诪讬讬专讬 讚转讬诪讗 专讘讬 讗诇讬注讝专 讛讬讗 讜专讘谞谉 诇讞讜诪专讗 驻诇讬讙讬 讻谉 驻专砖''讬 讜讛拽砖讛 讛''专 砖诪讜讗诇 诪诇讜谞讬''诇 讚讗讬谉 讝讛 砖讬讟转 讛砖''住 讚诪注讬拽专讗 诇讚讘专讬 专讘讬 讞讬讬讗 讘专 讗讘讗 专讘讬 讗诇讬注讝专 诇拽讜诇讗 讜专讘谞谉 诇讞讜诪专讗 讜诇讚讘专讬 专讘讬谞讗 专讘讬 讗诇讬注讝专 诇讞讜诪专讗 讜专讘谞谉 诇拽讜诇讗 住讘专转 讗诪讜专讗讬 讛驻讜讻讛 讻讝讛 诇讗 诪爪讬谞讜

讜讜诇讚讛 砖诇诪讬诐. 注讜讘专讛 诪讬 诪讬讞讬讬讘 讘注讜讘专 诪砖讜诐 砖讞讜讟讬 讞讜抓 诪讬 拽专讬谞讗 讘讬讛 讘注讜讘专 讜讛讘讬讗讜诐 诇讛' 讛讗 诇讗讜 讘专 讛讘讗讛 讛讜讗 讜驻讟讜专:



诇"讗 专讗讜讬 诇驻转讞 讗讛诇 诇讛讘讬讗 讞讬讬讘讬谉 注诇讬讜 讘讞讜抓 讜讛讗 讻讬讜谉 讚讞讜诇讬谉 讛讜讗 讗讬谞讛 专讗讜讬讛 诇驻转讞 讗讛诇 诪讜注讚 讚诪讛 砖诇讬 讘砖诇讻诐 讗住讜专 讗祝 砖诇讻诐 讘砖诇讬 讞讜诇讬谉 讘驻谞讬诐 讗住讜专 诇砖讞讜讟 讛讬诇讻讱 驻讟讜专:



讜砖讞讟讛 讘驻谞讬诐 诪讛讜 诪讬 诪讬讞讬讬讘 诪砖讜诐 注讜讘专:



(注"讻 砖讬讬讱 诇注诪讜讚 讛拽讜讚诐) 讗"诇 诪讬 拽专讬谞讗 讘讬讛 (讜讛讘讬讗讜诐 诇讛') 讻讬 讬专讞拽 诪诪讱 讛诪拽讜诐 讜讝讘讞转 [讻诇讜诪专] 诪讛 砖讗转讛 讝讜讘讞 讘专讞讜拽 诪拽讜诐 讘讞讜抓 讗转讛 讗讜讻诇 讞讜诇讬谉 讜讗讬 讗转讛 讗讜讻诇 诪讛 砖讗转讛 讝讜讘讞 讘拽专讜讘 诪拽讜诐 讻诇讜诪专 讞讜诇讬谉 砖谞砖讞讟讜 讘驻谞讬诐 讚讛讗 诇讗讜 讘专 讝讘讬讞讛 讛讜讗:



讗讬谉 讛诪讚讜诪注 诪讚诪注 讗诇讗 诇驻讬 讞砖讘讜谉 转专讜诪讛 砖讬砖 讘讛 讻讚诪驻专砖 讘讙诪' 住讗讛 砖诇 转专讜诪讛 砖谞驻诇 诇驻讞讜转 诪诪讗讛 讻讙讜谉 砖谞驻诇讛 讘注砖专讬诐 住讗讬谉 砖诇 讞讜诇讬谉. 诇驻讬 砖讚讬谉 讛转专讜诪讛 讛讜讗 砖讗诐 谞驻诇讛 讘诪讗讛 讞讜诇讬谉 砖诪转讘讟诇转 讜注讻砖讜 谞驻诇讛 讘驻讞讜转 诪诪讗讛 讻诪讜 砖谞驻诇讛 讘注砖专讬诐 住讗讬谉 砖诇 讞讜诇讬谉 讜讛诇讱 诪谉 讗讜转讜 讚讬诪讜注 讜谞驻诇 诇诪拽讜诐 讗讞专 讻讙讜谉 砖讞讝专 讜谞驻诇 住讗讛 诪谉 讗讜转讜 讚讬诪讜注 讘砖诪讜谞讬诐 住讗讬谉 砖诇 讞讜诇讬谉:



专' 讗诇讬注讝专 讗诪专 诪讚诪注 讻转专讜诪讛 讜讚讗讬 讻诇讜诪专 讗讜转讛 住讗讛 砖诇 讚讬诪讜注 砖谞驻诇讛 诇讻' 讞讜诇讬谉 谞讞砖讜讘 讗讜转讜 住讗讛 砖诇 讚讬诪讜注 讻诪讜 讗诐 讛讬转讛 住讗讛 转专讜诪讛 讜讚讗讬转 讜讗讬谞讛 诪转讘讟诇转 讘讗讜转谉 讻' 砖诇 讞讜诇讬谉 砖讗谞讬 讗讜诪专 住讗讛 砖诇 转专讜诪讛 砖谞驻诇讛 诇讗讜转谉 驻讞讜转 诪诪讗讛 讛讬讗 住讗讛 注爪诪讛 砖注诇转讛 讜讞讝专讛 讜谞驻诇讛 诇诪拽讜诐 讗讞专 诇讗讜转谉 驻' 砖诇 讞讜诇讬谉 讜讗讬谞讛 诪转讘讟诇转 讘驻' 讞讜诇讬谉:



讜讞讻"讗 讗讬谞讛 诪讚诪注转 讗诇讗 诇驻讬 讞砖讘讜谉. 讻诇讜诪专 诇讗 谞讞砖讜讘 讗讜转讛 讛讬讗 住讗讛 砖谞驻诇讛 讛讬讗 砖注诇转讛 讗诇讗 讗讬谉 讘讗讜转讛 住讗讛 讗诇讗 讗讞讚 诪注砖专讬诐 讘转专讜诪讛 讜砖讗专 讞讜诇讬谉 讜注讻砖讜 讻讬 谞驻诇讛 诇驻' 砖诇 讞讜诇讬谉 讛专讬 谞讚诪注讛 讘诪讗讛 讞讜诇讬谉 讜诪转讘讟诇转 讜讛讬讬谞讜 讗诇讗 诇驻讬 讞砖讘讜谉 讚拽讗诪专 诪转谞讬转讬谉 讜讚诇讗 讻专' 讗诇讬注讝专:



讗讬谉 讛诪讞讜诪抓 砖诇 [砖讗讜专] (讗讬住讜专) 诪讞诪抓 讗诇讗 诇驻讬 讞砖讘讜谉. 讻讚诪驻专砖 砖讗讜专 砖诇 讞讜诇讬谉 讜砖讗讜专 砖诇 转专讜诪讛 讚讛讬讬谞讜 砖诇 讗讬住讜专:



专' 讗诇讬注讝专 讗讜诪专 讗讞专 讛讗讞专讜谉 讗谞讬 讘讗 讻诇讜诪专 讗诐 谞驻诇 讗讜转讜 砖诇 讛讬转专 讘住讜祝 讘讬讟诇 讛专讗砖讜谉 砖诇 讗讬住讜专 讜讛讜讬 讻诪讜 讛讻诇 砖诇 讛讬转专 讜讗诐 砖诇 讗讬住讜专 谞驻诇 讘住讜祝 讘讬讟诇 讗讜转讜 专讗砖讜谉 砖诇 讛讬转专 讜专讜讗讬谉 讻诪讜 讻讜诇讜 砖诇 讗讬住讜专. 讜讞讻"讗 讘讬谉 砖谞驻诇 [讗讬住讜专 转讞诇讛 讘讬谉 砖谞驻诇 讘住讜祝] 讗讬谉 讗住讜专 注讚 砖讬讛讗 (讘讗讬住讜专 注爪诪讜 讻讚讬 诇讞诪抓) [讘讜 讘讗讬住讜专 讻讚讬 讞砖讘讜谉 诇讞诪抓] 讘驻谞讬 注爪诪讜 讘诇讗 讗讜转讜 砖诇 讞讜诇讬谉 讜讛讬讬谞讜 讗诇讗 诇驻讬 讞砖讘讜谉 讚讗诪专 讘诪转谞讬转讬谉 讜讚诇讗 讻专' 讗诇讬注讝专:



讗讬谉 诪讬诐 砖讗讜讘讬谉 驻讜住诇讬谉 讗转 讛诪拽讜讛 讗诇讗 诇驻讬 讞砖讘讜谉. 讻讚诪驻专砖 讗诐 诇讗 讬讛讬讜 专讜讘谉 [砖诇] 砖讗讜讘讬谉 讻讚转谞谉 诪拽讜讛 砖讬砖 讘讜 讻"讗 住讗讛 [诪讬 讙砖诪讬诐 讚诪讬 讙砖诪讬谉 专讗讜讬讬谉 讛谉 诇讟讘讬诇讛 诇讻诇 讘注诇讬 讟讘讬诇讛 讞讜抓 诪讝讘讬谉 诪诪诇讗 讘讻转祝 诪谉 讛砖讗讜讘讬谉 讬"讟 住讗讛] 讜驻讜转拽谉 诇诪拽讜讛 讜讝讜专拽谉 讘讞讜抓 [讗爪诇] 讛诪拽讜讛 讜注讜砖讛 (讻诪讬谉) [讘讛谉] 讞专讬抓 [讻注讬谉 爪讬谞讜专] 讜驻讜转拽谉 讛讬讬谞讜 砖诪讜砖讻谉 诇诪拽讜讛 讚专讱 讗讜转讜 爪讬谞讜专:

讘诪砖谞讛 讜讗讬谉 诪讬 讞讟讗转 谞注砖讬谉 诪"讞 讻讜' 讜讗讬谉 讘讛"驻 注讜砖讛 讘"驻. 讻爪"诇:



讙诪专讗 讗专讞讘"讗 讗专讬讜"讞 专讗讘"讬 讛讬讗 讻讜'. 讜拽讬讬诐 讚讘专讬讜 讛专注"讘 讘驻讬' 讛讗' 讜住讬讬诐 讻"谞 驻讬' 诪砖谞讛 讝讜 讜讻"驻 讘诪住' 转专讜诪讜转 讻讜'. 讜转诪讬讛谞讬 讻讬讜谉 讚讛讙诪专讗 讚讞讬 诇讬讛 诪驻谞讬 诪讬诪专讗 讚专讘讬谉 讗专讬讜"讞 诪讗谉 住驻讬谉 讻讜' 诇拽讬讬诪讜:



转讚"讛 讗讬谉 讛诪讚讜诪注. 讜讗诐 讬砖 讘砖谞讬讛 砖讬注讜专 讻讚讬 诇讘讟诇 讻讜'. 诪诇砖讜谉 讝讛 诪砖诪注 讚讛讞讜诇讬谉 砖讘诪讚讜诪注 诇讗 诪爪讟专驻讬 诇讘讟诇讜 讜讻讚注转 讛专诪讘"诐 砖讛讘讗转讬 砖诐 讘转专讜诪讜转 讜讚诇讗 讻驻专砖"讬:



转讚"讛 讜讗讬谉 讛诪讞讜诪抓. 诇讻谉 谞诇"驻 讻讙讜谉 讻讝讬转 砖讗讜专 讻讜'. 讻爪"诇:





讛讙讛讜转 讬注讘"抓

讙诪' (讘专讬砖 讛注诪讜讚) 讜讻讬 讬专讞拽 讜讻讜' 讻爪"诇:


讘诪转谞讬' 讜讗讬谉 讘讬转 讛驻专住 注讜砖讬谉. 爪"诇 注讜砖讛:


专砖"讬 讚"讛 (讘诪转谞讬') 讜讗讬谉 讘讬转 讜讻讜' 讚诇讬诪讗 砖讛诪讞专讬砖讛 讻爪"诇:





砖注专讬 转讜专转 讘讘诇

(讬讘 讗 诪砖谞讛) 讜讗讬谉 讛诪讬诐 砖讗讜讘讬谉 驻讜住诇讬谉 讗转 讛诪拽讜讛 讗诇讗 诇驻讬 讞砖讘讜谉.鈥斪懽溩炞曌� 诪讜拽诪讬谞谉 诇讛 讘转专讬 讙讜讜谞讬: 讞讚讗 "专讗讘"讬 讛讬讗" 讜讗讬讚讱 "诇驻讬 讞砖讘讜谉 讻诇讬诐" (讜注讬' 讘驻讬' 专砖"讬 砖诐). 讗讘诇 砖谞讬 讛讗讜驻谞讬诐 讗讬谞诐 讻驻砖讟讜转 诇砖讜谉 讛诪砖谞讛, 讚讜讚讗讬 诇砖讜谉 "诇驻讬 讞砖讘讜谉" 砖讜讛 讘砖诇砖转谉, 讚讛讬讬谞讜 讘诪讚讜诪注 诪讞讜诪抓 讜砖讗讜讘讬谉. 讜注讜讚 砖讘诪住' 转专讜诪讜转 (驻"讛 诪"讜) 谞诪讬 砖谞讜讬讬诐 砖诇砖讛 讚讘专讬诐 讛诇诇讜, 讗讘诇 砖讗专 讛讚讘专讬诐 讛诪谞讜讬讬诐 讻讗谉 谞砖诪讟讜 砖诐, 诪砖讜诐 砖讗讬谞诐 砖讜讬诐 诇讗诇讜 讛砖诇砖讛 砖砖谞讬谞讜 讘讛诐 "诇驻讬 讞砖讘讜谉". 讜讝讛 诪专讗讛, 砖讘讬讗讜专 "诇驻讬 讞砖讘讜谉" 讘砖诇砖讛 讗诇讜 砖讜讛 讘讻讜诇诐.


诇讻谉 谞专讗讛 诇讘讗专 诇砖讜谉 讛诪砖谞讛 讻驻砖讜讟讛*讜讻"讛 讚注转 专诪讘"谉 诪讜讘讗转 讘专"谞 注诇 讛专讬"祝 讞讜诇讬谉 住驻"讞, 讜讛专"谞 讛砖讬讙 注诇讬讜 砖诐 诪住讜讙讬讗 砖诇驻谞讬谞讜 (注"砖). 注"驻 诪讛 讚转谞讬 讘转讜住驻转讗 诪拽讜讗讜转 驻"讙 讛"讛: "砖转讬 讘专讻讜转 砖诇 讗专讘注讬诐 讗专讘注讬诐 住讗讛 讝讜 注诇 讙讘 讝讜 讜谞驻诇讜 讙' 诇讜讙讬谉 诪讬诐 诇注诇讬讜谞讛 讜谞驻转拽讜 讜讘讗讜 诇转讞转讜谞讛 讻砖专讬诐 砖讗谞讬 讗讜诪专 砖诇诪讜 讗专讘注讬诐 住讗讛 注讚 砖诇讗 讬专讚讜 砖诇砖转 诇讜讙讬谉". 讜讛注转讬拽 讝讛 讛专"砖 砖诐 讘专驻"讙 讜讘讬讗专: "砖转讬 讘专讻讜转 砖诇 讗专讘注讬诐 讗专讘注讬诐 住讗讛" 讛讬讬谞讜 注诐 讛讙' 诇讜讙讬谉 砖谞驻诇讜, 讚诪拽讜讛 砖诇诐 讗讬谉 诪讬诐 砖讗讜讘讬谉 驻讜住诇讬谉 讗讜转讜, 讜讗专讘注讬诐 讚拽转谞讬 讛讬讬谞讜 注诐 讛讙' 诇讜讙讬谉 砖谞驻诇讜 "砖讗谞讬 讗讜诪专 砖诇诪讜", 讻诇讜诪专 讻砖谞驻诇讜 讙' 诇讜讙讬谉 诇注诇讬讜谞讛 讜讬专讚讜 诪讬讚 诇转讞转讜谞讛 诇讗 讗诪专讬谞谉, 讚讛讬讬谞讜 讗讜转诐 讙' 诇讜讙讬谉 注爪诪谉 讛砖讗讜讘讬谉 讛谉 谞讬谞讛讜 讚讬专讚讜 诇转讞转讜谞讛, 讚讗讬 讗驻砖专 砖诇讗 讬转注专讘讜 诪注讟 讘诪讬 讛讘专讬讻讛 讛注诇讬讜谞讛, 讜谞诪爪讗 砖讛砖诇讬诪讜 讗专讘注讬诐 住讗讛 砖诇 转讞转讜谞讛 拽讜讚诐 砖讬专讚讜 诇讛 讻诇 讛砖诇砖转 诇讜讙讬谉. 注"讻. 讜讙讬专住转 讛讙专"讗 砖诐: 砖转讬 讘专讻讜转 砖诇 注砖专讬诐 注砖专讬诐 住讗讛 讝讜 注"讙 讝讜 讜讻讜'. 讜诇驻讬 讙讬专住讗 讝讜 讗祝 诇讗讞专 砖讬专讚讜 注砖专讬诐 住讗讛 砖诇诪讜转 诪注诇讬讜谞讛 诇转讞转讜谞讛 讗讜诪专讬诐 砖注讚讬讬谉 诇讗 讬专讚讜 讻诇 讛讙' 诇讜讙讬谉 砖讗讜讘讬谉 诇诪讟讛. 讜讟注诪讜 砖诇 讚讘专 诪砖讜诐 砖讗讬谉 诪讬诐 砖讗讜讘讬谉 驻讜住诇讬谉 讗转 讛诪拽讜讛 讗诇讗 诇驻讬 讞砖讘讜谉, 讜讘讻诇 住讗讛 讜住讗讛 诪注砖专讬诐 住讗讬谉 讛诇诇讜 砖讬讜专讚讬诐 诇诪拽讜讛 讗讬谉 讘讛 讗诇讗 讞诇拽 讗讞讚 诪注砖专讬诐 诪谉 讛讙' 诇讜讙讬谉 砖讗讜讘讬谉 讜驻讞讜转 诪砖讛讜, 讜讙诐 诇讗讞专 砖讬专讚讜 讻诇 讛讻' 住讗讬谉 讜讙' 诇讜讙讬谉 驻讞讜转 诪砖讛讜 诇诪拽讜讛 注讚讬讬谉 讗讬谉 讘讘专讻讛 砖诇诪讟讛 讙' 诇讜讙讬谉 诪讬诐 砖讗讜讘讬谉, 讜讛讘专讬讻讛 讻讘专 讛讜讻砖专讛, 砖讻讘专 讬砖 讘讛 诪' 住讗讛 砖诇诪讜转 诪讬诐 讻砖专讬诐, 诪驻谞讬 砖讗谞讬 讗讜诪专 砖诇诪讜 诪' 住讗讛 诪讬诐 讻砖专讬诐, 讜讛诪砖讛讜 砖谞砖讗专 讛讜讗 诪讛砖讗讜讘讬谉, 砖转讜诇讬谉 诇拽讜诇讗 诪讚专讘谞谉. 讜诇驻讬 讙讬专住讗 砖诇谞讜 讜驻讬专讜砖 讛专"砖 谞讬讞讗 讬讜转专*讘讬谉 讻讱 讜讘讬谉 讻讱 谞专讗讛 诪转讜住驻转讗 讝讜, 砖讗讬谉 讛砖讗讬讘讛 诪讬讟讛专转 讘专讘讬讬讛 讜讛诪砖讻讛, 讚讗诐 诇讗 讻谉 讗驻讬' 讬专讚讜 讙' 诇讜讙讬谉 拽讜讚诐 砖砖诇诪讜 诪' 住讗讛 讻砖专 讜讛专讬 讝讛 砖诇讗 讻砖讬讟转 讛转诇诪讜讚 讻讗谉 诇驻讬' 专砖"讬, 讚专讘谞谉 讚专讗讘"讬 讛诐 诇拽讜诇讗..


讜诇驻"讝 讛讗 讚转谞谉 讘诪拽讜讗讜转 (砖诐 诪"讘); "讛讘讜专 砖讘讞爪专 讜谞驻诇讜 诇讜 讙' 诇讜讙讬谉 诇注讜诇诐 讛讜讗 讘驻住讜诇讜 注讚 砖讬爪讗 诪诪谞讜 诪诇讜讗讜 讜注讜讚", 讜讝讛 诪讜讻讬讞 讚讞砖讘讬谞谉 讻诇 讛诪讬诐 讻砖讗讜讘讬谉, 谞专讗讛 砖讗讬谉 讝讛 讗诇讗 讘诪讬诐 砖讘讗讜转讜 讘讜专 砖谞驻诇讜 讘讜 讛砖讗讜讘讬谉, 讗讘诇 讗诐 讛诪砖讬讱 讛诪讬诐 诪讘讜专 讝讛 诇诪拽讜诐 讗讞专 讗讬谞讜 驻讜住诇 讗诇讗 诇驻讬 讞砖讘讜谉, 讜讻诪讜 砖讘讬讗专谞讜. 讜讛谞讛 诇专讘谞谉 讛讞讜诇拽讬诐 注诇 专讗讘"讬 讜住讘专讬, 讚砖讗讜讘讛 砖讛诪砖讬讻讜讛 讻讜诇讛 讟讛讜专讛 讗讬谉 砖讬讬讱 讻诇诇 诇讜诪专 "诇驻讬 讞砖讘讜谉"; 讗讘诇 诇专讗讘"讬 讚砖讗讬讘讛 诪讬讟讛专转 讘专讘讬讬讛 讜讛诪砖讻讛 砖驻讬专 诪砖讻讞讬谞谉 "诇驻讬 讞砖讘讜谉" 讚讜诪讬讗 讚诪讚讜诪注, 讻讙讜谉 砖讛讬讛 诪拽讜讛 讗讞讚 讻砖专 砖诇 注砖专讬诐 住讗讛 讜驻转拽 诇转讜讻讜 讬"讟 住讗讬谉 诪讬诐 砖讗讜讘讬谉, 讜注讜讚 讬砖 诪拽讜讛 讗讞专 砖诇 讻' 住讗讛 讻砖专讬谉, 讜谞驻诇讛 讘讜 住讗讛 讗讞转 诪讬诐 砖讗讜讘讬谉, 讜诪诪拽讜讛 讝讛 讛诪砖讬讱 住讗讛 讗讞转 诇诪拽讜讛 专讗砖讜谉, 讜诇驻讬 讞砖讘讜谉 讗讬谉 讘住讗讛 讝讜 讗诇讗 讞诇拽 诪注砖专讬诐 讜讗讞讚 诪讬诐 砖讗讜讘讬谉, 诇驻讬讻讱 讛诪拽讜讛 讛专讗砖讜谉 讻砖专, 砖讛专讬 讬砖 讘讜 专讜讘 诪讬诐 讻砖专讬诐, 讜讛砖讗讜讘讬诐 讘讗讜 讘讜 讘讛诪砖讻讛, 讜讛谞讛 讛诪砖谞讛 谞拽讟讛 "讜讗讬谉 讛诪讬诐 砖讗讜讘讬谉 驻讜住诇讬谉", 讜诇讗 谞拽讟讛 '讛砖讗讜讘讬谉 驻讜住诇讬谉', 诇讗砖诪讜注讬谞谉 讚讗讬谞谉 谞注砖讬谉 讻讗讬诇讜 讻讜诇谉 砖讗讜讘讬谉, 讻讚讬谉 讛诪讬诐 讛诪注讜专讘讬谉 讘讙' 诇讜讙讬谉 砖讗讜讘讬谉 讘讗讜转讜 讘讜专 注爪诪讜 砖谞驻诇讜 讘讜, 讜讻诪讜 砖讻转讘谞讜.


讜讗诇 转转驻诇讗 注诇 讛讘讬讗讜专 讛讞讚砖 砖讞讬讚砖谞讜 讘诪砖谞讛 讝讜, 讻讬 讙诐 讛讙专"讗 讘讞讚讜砖讬 诪砖谞讬讜转 砖诇讜 讻转讘 讻讗谉: "讚诇驻讬 驻砖讟讜转 诇砖讜谉 讛诪砖谞讛 讬"诇 讚讗转讬 讻专' 讬讛讜砖注 讘专驻"讙 讚诪拽讜讗讜转, 讚诪拽讜讛 砖讗讬谉 讘讜 诪' 住讗讛 砖谞驻诇讜 诇讜 讙' 诇讜讙讬谉 讜讞住专 拽讜专讟讜讘 讻砖专"*讜注讬' 注讜讚 讻诪讜 讗诇讛 讘砖谞讜转 讗诇讬讛讜 驻"讚 诪"讗 (转驻讬诇转 讛注专讘 讗讬谉 诇讛 拽讘注) 讜驻"讝 诪"讙 讜讗诇讬讛讜 专讘讗 诪讻砖讬专讬谉 驻"讜 诪"讙 讜讘转驻讗专转 讬砖专讗诇 砖诐.. 讜注讬' 讘讛拽讚诪转 专' 诪谞砖讛 诪讗讬诇讬讗 诇住驻专讜 "讘讬谞转 诪拽专讗" 砖讻转讘 讘砖诐 讛讙专"讗, 讚讻砖诐 砖讚专讱 讞讝"诇 诇讘讗专 讗转 讛讻转讜讘讬诐 讚专讱 驻砖讟 讜讚专砖, 讻诪讜 讻谉 讬砖 讘诪砖谞讛 讚专砖 讜驻砖讟, 讜讞讝"诇 转驻住讜 驻注诪讬诐 讗转 讛讚专砖 讜讛谞讬讞讜 讗转 讛驻砖讟, 讻讬 住诪讻讜 讗转 讛讚讬谞讬诐 讜讛讛诇讻讜转, 砖讛讬讜 诪拽讜讘诇讬诐 讗爪诇诐, 注诇 讚讘专讬 讛诪砖谞讛 讗砖专 讛讬转讛 砖讙讜专讛 注诇 驻讬讛诐, 讜讻诪讜 砖住诪讻讜 讙诐 讛诇讻讜转 诪拽讜讘诇讜转 注诇 讛讻转讜讘讬诐.


讜讚注 砖诇驻讬 讘讬讗讜专谞讜 讻讗谉 谞专讗讛 讚注谞讬谉 诪讛 砖砖谞讬谞讜 讻讗谉 "讗讬谉 讛诪讞讜诪抓 诪讞诪抓 讗诇讗 诇驻讬 讞砖讘讜谉" 讛讜讗 讻驻讬' 专砖"讬, 讜讻谉 讻转讘 讛专诪讘"诐 讘驻讬讛"诪 转专讜诪讜转 砖诐, 讜讚诇讗 讻诪讜 砖讘讬讗专 讛专诪讘"诐 讘驻讬讛"诪 讻讗谉, 砖讛讜讗 讻驻讬' 讛转讜住' 讻讗谉.


(砖诐) 讜讗讬谉 诪讬 讞讟讗转 注讜砖讬谉 诪讬 讞讟讗转 讗诇讗 注诐 诪转谉 讗驻专.鈥斪懽∽撟� 讛诪砖谞讛 讛谞讜住讞 "讜讗讬谉 诪讬 讞讟讗转 谞注砖讬谉 诪讬 讞讟讗转 讗诇讗 注诐 诪转谉 讛讗驻专", 讜讻谉 讛注转讬拽 讘驻讬' 专砖"讬 讻讗谉 [讜讻谉 讛讜讙讛 注"讬 砖诪"拽]. 讘讬谉 讻讱 讜讘讬谉 讻讱 注谞讬讬谞讜, 砖诪讬 讞讟讗转 (讚讛讬讬谞讜 讛诪讬诐 砖谞转拽讚砖讜 讘讗驻专) 讗讬谞诐 讬讻讜诇讬诐 诇注砖讜转 诪讬 讞讟讗转 讗讞专讬诐 注"讬 砖讬拽讞 诪注讟 诪谉 讛诪讬诐 讛诇诇讜 讜讬转谞诐 讘诪讬诐 讗讞专讬诐 讻讚讬 砖讬转拽讚砖讜, 砖讗讬谉 讛诪讬诐 诪转拽讚砖讬诐 注诐 诪讬诐 诪拽讜讚砖讬诐 讗诇讗 讗诐 讻谉 谞讜转谉 注诇讬讛诐 讗驻专 讘诇讘讚. 讜讻谉 驻讬专砖 讘转驻讗专转 讬砖专讗诇. 讜诇讻谉 砖谞讬谞讜 讻讗谉 讚讬谉 诪讬 讞讟讗转, 砖讛讜讗 讚讜诪讛 诇砖讗专 讛讚讘专讬诐 砖谞砖谞讜 讻讗谉. 讜讛讬讬谞讜 谞诪讬 讚讗诪专讬谞谉 注诇讛 讘转诇诪讜讚: 诪转谞讬' 讚诇讗 讻专"砖 讚诪讻砖讬专 讘讛拽讚讬诐 讗驻专 诇诪讬诐, 讚注"讻 讚住讘专 诪讬 讞讟讗转 注讜砖讬谉 诪讬 讞讟讗转, 讚讛专讬 讛讜讗 讬讻讜诇 诇砖驻讜讱 注诇 讛讗驻专 讻诪讛 诪讬诐 砖讬专爪讛, 讜讛专讬 诪讬诐 专讗砖讜谞讬诐 砖砖驻讱 注诇 讛讗驻专 注讜砖讬诐 讗转 讛诪讬诐 砖诪讜住讬祝 注诇讬讛诐 讙"讻 诇诪讬 讞讟讗转, 讚诇讗 诪住转讘专 诇讜诪专 砖讗讬谞讜 讬讻讜诇 诇讬转谉 注诇 讛讗驻专 讗诇讗 拽讬诇讜讞 讗讞讚 砖诇 诪讬诐 讘诇讘讚.

